หุ้นไทยร่วงต่ำกว่าตลาดโลกทองน้ำมันดิ่งตกใจว่างงานสหรัฐพุ่งอีกรอบ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — ศุกร์ทมิฬ ตลาดหุ้นทั่วโลกรูดมหาราช ไต้หวันดิ่งแรงกว่า 4% ไทยดีหน่อยร่วงแค่ 1.58% 
ตลาดหุ้นทั่วโลกและสินค้าโภคภัณฑ์เละเป็นโจ๊ก หลังนักลงทุนตกใจกับตัวเลขผู้ขอรับสวัสดิการการว่างงานครั้งแรกในรอบสัปดาห์ของสหรัฐเพิ่มขึ้น 8,000 ราย แตะที่ 4.8 แสนราย สูงกว่าที่นักวิเคราะห์คาดรวมถึงความกังวลปัญหาทางการเงินของประเทศในยุโรป ส่งผลให้เงินเหรียญสหรัฐพลิกกลับมาแข็งค่า ทุบให้ดัชนีดาวโจนส์ดิ่งลงแรงถึง 268 จุด หรือ 2.61% ปิดเฉียดหลุด 1 หมื่นจุด 
ขณะที่ตลาดหุ้นเอเชีย ถูกถล่มขายหนัก โดยเฉพาะไต้หวันแย่สุด 4.30% ฮ่องกงและเกาหลีใต้ร่วงกว่า 3% ส่วนหุ้นไทยติดลบแค่ 1.58% หรือ 11.11 จุด ปิดที่ระดับ 691.41 จุดมูลค่าซื้อขายรวม 16,248.89 ล้านบาท
ทั้งนี้ นักลงทุนต่างชาติที่ซื้อสุทธิกว่าพันล้านบาทติดต่อกันสองวันก่อน วานนี้พลิกกลับมาขาย 662 ล้านบาท สถาบันและพอร์ตระบายของ ส่วนรายย่อยถือโอกาสช้อน 1,666 ล้านบาท 
มาร์เก็ตติง เปิดเผยว่า ตลาดหุ้นไทยเด้งปลายตลาดหลังจากรูดลงแรงสุดถึง15.41 จุดแถว 687.11 จุด เพราะคาดการณ์สัปดาห์หน้าตลาดหุ้นจะมีโอกาสเด้งกลับหลังลงแรง 
นายสมพล เกียรติไพบูลย์ ประธานคณะกรรมการตลาดหลักทรัพย์แห่งประเทศไทย(ตลท.)กล่าวว่า ดัชนีหุ้นที่ทรุดหนักเป็นเพราะปัจจัยต่างประเทศเป็นหลัก ดูได้จากดัชนีดาวโจนส์ร่วงกว่า 268 จุด ราคาทองคำที่ลงแรงถึง 49 เหรียญสหรัฐต่อออนซ์ และราคาน้ำมันลง 3 เหรียญสหรัฐต่อบาร์เรล ทำให้ตลาดหุ้นไทยร่วงลงแต่เป็นไปตามทิศทางเดียวกับภูมิภาคส่วนประเด็นการเมืองยังไม่มีผล และขณะนี้เชื่อว่าไม่มีเหตุผลในการนำมาปฎิวัติได้ 
“เป็นเรื่องปกติที่ตลาดหุ้นเราลดลงแรง แต่ก็นับน้อยกว่าประเทศอื่น และไม่อยากให้ตื่นตระหนกกับสิ่งที่เกิดขึ้น โดยเฉพาะในเรื่องการเมืองมากจนเกินไป เพราะผมคิดว่าการเมืองมีทางออก” นายสมพล กล่าว
นางภัทรียา เบญจพลชัย กรรมการและผู้จัดการ ตลท.กล่าวถึง กรณีตลาดหุ้นไทยมีสัดส่วนนักลงทุนต่างชาติลดลงในขณะนี้ ว่ามีหลายปัจจัยโดยเฉพาะเศรษฐกิจของสหรัฐและยุโรปที่ยังมีปัญหาทำให้นักลงทุนถอนเงินออกไป ซึ่งตลท.ก็จะเน้นการทำโรดโชว์เพื่อดึงความสนใจให้กลับเข้ามา โดยจะไปโรดโชว์ที่ญี่ปุ่นในช่วงกลางเดือนมี.ค.นี้
สำหรับหุ้นบริษัทอินโดรามา เวนเจอร์ส (IVL)ที่เข้าซื้อขายในตลาดหลักทรัพย์วันแรก ท่ามกลางภาวะตลาดย่ำแย่ ทำให้ราคาต่ำกว่าราคาจองที่ 10.20 บาท ประมาณ 2% โดยปิดที่ 10 บาท 
นายริชาร์ด โจนส์ หัวหน้านักลงทุนสัมพันธ์ และการสื่อสารองค์กร IVL กล่าวว่า วานนี้ ยังไม่มีการซื้อหุ้นคืนจากตลาดเพื่อนำไปคืนให้กับหุ้นที่ขายส่วนเกิน (กรีนชู)เพราะราคาหุ้นปรับตัวดีขึ้นจากที่ลงไปถึง 9.70 บาท และหุ้น IVLเป็นหุ้นพื้นฐานดีที่เหมาะสำหรับการลงทุนระยะยาว 
“อยากให้นักลงทุนมองมูลค่าหุ้นที่แท้จริงระยะยาวได้ดีกว่า” 
ตลาดหลักทรัพย์กำหนดให้นักลงทุนที่จะสั่งซื้อใบสำคัญแสดงสิทธิซื้อหุ้นแสนสิริ (SIRIW1) ระหว่างวันที่ 826 ก.พ.นี้ จะต้องวางเงินสดทั้ง 100% ก่อน (แคชบาลานซ์